**Adesea, când stau şi cuget**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adesea, când stau şi cuget

Adesea, când stau şi cuget

La câte Doamne, ai creat

În Cerul cel vast, minunat,

Misterul îmi creşte-n suflet

Şi resemnat fiind în umblet,

Mă plec umil îngenunchiat

În rugă sfântă, prosternat.

Şi în umblarea minţii mele

Pân’spre misterele creării

Cu taina mare-a guvernării,

Prin măiestria sa de stele

Îmi vorbesc, de toate cele,

Ce stau ascunse întrebării

Desfăşurată-n largul zării.

Îmi spun de Înţelepciunea

Cea ’Naltă şi Nemărginită,

Şi de lucrarea-I nesfârşită,

Ce se-arată prin minunea

Când urmăreşti creaţiunea

’N puterea Sa cea infinită

Prin gloria, în veci vestită!

Flavius Laurian Duverna

08 decembrie 2013